wannaphong/clean_thaiwikipedia huggingface dataset:
# ฟุตบอลทีมชาติกาตาร์
ฟุตบอลทีมชาติกาตาร์  เป็นทีมฟุตบอลตัวแทนจากประเทศกาตาร์ อยู่ภายใต้การควบคุมของสมาคมฟุตบอลกาตาร์และสมาพันธ์ฟุตบอลเอเชีย

ทีมเคยเข้าร่วมแข่งขันในเอเชียนคัพ 11 ครั้ง โดยชนะเลิศสองสมัยในปี 2019 และ 2023 พวกเขาลงเล่นเกมเหย้าส่วนใหญ่ที่สนามกีฬานานาชาติเคาะลีฟะฮ์และสนามกีฬาญัสซิม บิน ฮะมัด โดยสนามแห่งหลังถือว่าเป็นสนามเหย้าหลักของทีมชาติ

กาตาร์ลงเล่นในฟุตบอลโลกรอบสุดท้ายครั้งแรกในปี 2022 ซึ่งพวกเขาผ่านเข้ารอบได้ในฐานะเจ้าภาพ ถือเป็นครั้งแรกที่ชาติอาหรับเป็นเจ้าภาพฟุตบอลโลก อย่างไรก็ตาม พวกเขาตกรอบแบ่งกลุ่มด้วยความพ่ายแพ้สามนัดรวด

 ผลงาน 
 ชนะเลิศ   รองชนะเลิศ   อันดับที่สาม  
ภาพรวม รายการแข่งขัน อันดับที่ 1 อันดับที่ 2 อันดับที่ 3อาหรับคัพ 0 1 1เอเชียนคัพ 1 0 0ฟุตบอลชิงแชมป์แห่งชาติเอเชียตะวันตก 1 0 1กัลฟ์คัพ 3 4 2 1 0 0ทั้งหมด654

 ฟุตบอลโลก 
สถิติในฟุตบอลโลกสถิติในฟุตบอลโลกรอบคัดเลือกปีผลงานอันดับแข่งชนะเสมอ*แพ้ได้เสียแข่งชนะเสมอ*แพ้ได้เสีย  1930  ยังไม่เป็นสมาชิกฟีฟ่ายังไม่เป็นสมาชิกฟีฟ่า 1934 1938 1950 1954 1958 1962 1966 ไม่ได้เข้าร่วม ปฏิเสธการเข้าร่วม 1970  1974 ถอนตัวจากรอบคัดเลือกถอนตัวจากการแข่งขัน  1978 ไม่ผ่านรอบคัดเลือก410339  1982420253  1986420263   199011461128   19948512228  1998116142110   2002147432413  20066303168  2010166461620 2014145541814 2018 169163514 2022 รอบแบ่งกลุ่มอันดับที่ 32300317ผ่านเข้ารอบในฐานะเจ้าภาพ   2026รอแข่งขันรอแข่งขันรวมทั้งหมดรอบแบ่งกลุ่ม1/22300317108502236178110

 เอเชียนคัพ 
 1956-1972 - ไม่ได้เข้าร่วม
 1976 - ไม่ผ่านรอบคัดเลือก 
 1980-1992 - รอบแรก
 1996 - ไม่ได้เข้าร่วม
 2000 - รอบก่อนรองชนะเลิศ
 2004 - รอบแรก
 2007 - รอบแรก
 2011 - รอบก่อนรองชนะเลิศ
 2019 - ชนะเลิศ
 2023 - ชนะเลิศ

 เวสต์เอเชียนฟุตบอลเฟเดอเรชันแชมเปียนชิพ 
 2000-2004 - ไม่ได้เข้าร่วม

 กัลฟ์คัพ 
 ชนะเลิศ - 1992, 2004            
 เอเชียนเกมส์ 
 เหรียญทอง - 2006
 ฟุตบอลชิงแชมป์เอเชีย รุ่นอายุไม่เกิน 16 ปี 
 ชนะเลิศ - 1990
 โอลิมปิกเกมส์ 
 เข้ารอบสุดท้าย - 1984, 1992
 อาหรับ คัพ ออฟ เนชั่นส์ 
 รองชนะเลิศ - 1998
 ฟุตบอลโลก รุ่นอายุไม่เกิน 20 ปี 
 รองชนะเลิศ - 1981

 ผู้เล่นชุดปัจจุบัน 
ผู้เล่นทีมชาติกาตาร์ในการแข่งขันฟุตบอลโลก 2022 รอบสุดท้ายที่พวกเขาเป็นเจ้าภาพ โดยประกาศรายชื่อผู้เล่นรอบสุดท้ายเมื่อวันที่ 11 พฤศจิกายน ค.ศ. 2022

ชุดแข่งขัน
ชุดเหย้าของกาตาร์เป็นสีแดงเลือดหมูล้วน ส่วนชุดเยือนเป็นสีขาวล้วน ผู้ผลิตชุดแข่งขันรายแรกสุดคืออัมโบรซึ่งผลิตชุดแข่งตั้งแต่ ค.ศ. 1984 ถึง 1989 ปัจจุบันชุดแข่งขันทั้งหมดของกาตาร์ผลิตโดยไนกี้
 ผู้ผลิต ช่วงปี อัมโบร1984–1989 อาดิดาส1990–1996 แกรนด์สปอร์ต1997–2002 อาดิดาส2003–2008 Burrda 2009–2011 ไนกี้2012–ปัจจุบัน

 เกียรติประวัติ 
 รายการหลัก 
 เอเชียนคัพ
18pxชนะเลิศ (2): 2019, 2023

 อาระเบียนกัลฟ์คัพ
ชนะเลิศ (3): 1992, 2004, 2014

 ฟุตบอลชิงแชมป์แห่งชาติเอเชียตะวันตก
ชนะเลิศ (1): 2014

 เอเชียนเกมส์
ชนะเลิศ (1): 2006

 รายการอื่น ๆ 
 ฟุตบอลชิงแชมป์กระชับมิตรนานาชาติ
ชนะเลิศ (1): 2018
# พระพุทธชินราช (จำลอง)
thumb|305x305px|พระพุทธชินราช องค์จริงในพระวิหารวัดพระศรีรัตนมหาธาตุ จ.พิษณุโลก
พระพุทธชินราช (จำลอง) เป็นพระพุทธรูปปางมารวิชัย นั่งสมาธิราบ จำลองแบบจากพระพุทธชินราช วัดพระศรีรัตนมหาธาตุวรมหาวิหาร จังหวัดพิษณุโลก ปัจจุบันประดิษฐานเป็นพระประธานในพระอุโบสถวัดเบญจมบพิตรดุสิตวนารามราชวรวิหาร เขตดุสิต กรุงเทพมหานคร

พระพุทธชินราช (จำลอง) มีขนาดหน้าตัก 5 ศอก คืบ 5 นิ้ว ใช้ทองคำแท้ในการหล่อ มีน้ำหนักทองคำที่ใช้หล่อหนัก 3,940 ชั่ง (นับเป็นพระพุทธรูปทองคำ องค์ที่หนักมากเป็นอันดับสองของประเทศไทย รองจากพระพุทธมหาสุวรรณปฏิมากร หรือ หลวงพ่อทองคำ วัดไตรมิตร) ตามตำนานเล่าว่า เมื่อพระบาทสมเด็จพระจุลจอมเกล้าเจ้าอยู่หัวสถาปนาวัดเบญจมบพิตรดุสิตวนาราม พุทธศักราช 2442 โปรดให้ออกแบบพระอุโบสถตกแต่งไว้ด้วยหินอ่อนงดงามวิจิตร จำเป็นต้องแสวงหาพระประธานที่มีความทัดเทียมกัน และทรงระลึกได้ว่า เมื่อ พ.ศ. 2409 ทรงบรรพชาเป็นสามเณรได้ตามเสด็จพระบาทสมเด็จพระจอมเกล้าเจ้าอยู่หัวไปนมัสการพระพุทธชินราช เป็นพระพุทธรูปที่งดงามไม่มีที่เปรียบ แต่การจะอัญเชิญลงมา ย่อมไม่สมควร ด้วยเป็นสิริของชาวพิษณุโลก จึงมีดำริให้หล่อขึ้นใหม่ 

พระบาทสมเด็จพระจุลจอมเกล้าเจ้าอยู่หัวจึงโปรดเกล้าฯ ให้พระประสิทธิปฏิมา (เหมาะ ดวงจักร) จางวางช่างหล่อขวา ซึ่งเป็นช่างหล่อฝีมือดีที่สุด ขึ้นไปปั้นหุ่นถ่ายแบบจากพระพุทธชินราชองค์เดิม ที่วัดพระศรีรัตนมหาธาตุ จังหวัดพิษณุโลก 

แล้วเสด็จพระราชดำเนินทรงเททองหล่อเป็นส่วนๆ เมื่อวันที่ 20 ตุลาคม พ.ศ. 2444 อัญเชิญล่องเรือมาคุมองค์และแต่งที่กรมทหารเรือ โดยพระยาชลยุทธโยธิน (Andre du Plessis de Richelieu) ชาวเดนมาร์ก เข้ามารับราชการเป็นทหารเรือ มียศเป็นพลเรือโท ตำแหน่งผู้บัญชาการกรมทหารเรือ เป็นผู้ควบคุมการแต่งองค์พระ เสร็จแล้วเชิญลงเรือมณฑปแห่ไปประดิษฐานเป็นพระประธานในพระอุโบสถวัดเบญจมบพิตร เมื่อวันที่ 13 ธันวาคม ปีเดียวกัน

เมื่ออัญเชิญพระพุทธชินราชขึ้นประดิษฐานแล้ว ต่อมาถึงปลายปี พ.ศ. 2452 จึงโปรดเกล้าฯให้จ้าง นายซึรุฮารา (Mr.Tsuruhara) ครูช่างในโรงเรียนวิชาช่างกรุงโตเกียว ประเทศญี่ปุ่น เข้ามาทำการปิดทองจนแล้วเสร็จ และโปรดเกล้าฯ ให้จัดงานสมโภช ในวันที่ 5 สิงหาคม พ.ศ. 2453

พระพุทธชินราช เป็นพระพุทธรูปสมัยสุโขทัย มีเรือนแก้ว ประทับนั่งเหนือรัตนบัลลังก์หินอ่อน เรือนแก้วนี้พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้ทำถวาย เมื่อ พ.ศ. 2455 แต่ช่างทำไม่งาม พระบาทสมเด็จพระปกเกล้าเจ้าอยู่หัวจึงโปรดเกล้าฯ ให้แก้ไขใหม่สวยงามตามที่เห็นอยู่ในปัจจุบัน ทำจากไม้สักทองปิดด้วยแผ่นทองคำแท้ 

พุทธชินราช
หมวดหมู่:วัดเบญจมบพิตรดุสิตวนารามราชวรวิหาร
พุทธชินราช
# ริน'
ริน'  นักดนตรี 3 สาวจากประเทศญี่ปุ่น มานะ โทโมกะ และ ชิเอะ กับสไตล์ดนตรีที่ผสมผสานความเป็นตะวันออกและตะวันตกได้อย่างลงตัวในแบบป็อบแจ๊ส รินเป็นนักดนตรีญี่ปุ่นเพียงไม่กี่คนที่ได้ออกอัลบั้มและทำโปรดักชั่นทั้งหมดในประเทศสหรัฐอเมริกา ดนตรีของรินใช้เครื่องดนตรีญี่ปุ่น อย่างโคโตะ ขลุ่ย และเครื่องสายอย่างบิวะ เป็นซาวด์หลักผสมกับอิเลคโทรนิคซาวด์อย่างคีย์บอร์ด กีตาร์และเพอร์คัชชัน

เป็นครั้งแรกของรินที่ได้ร่วมงานกับลิซ่า โลบ เจ้าของเพลงดัง Stay ที่ได้ร้องเพลง Anti Hero ซึ่งเป็นซิงเกิลเปิดตัวของพวกเธอ

เสียงร้องในซิงเกิลสอง Never Know What Love Meant ก็เป็นการร่วมงานครั้งแรกกับลี แนช นักร้องสาวเสียงเพราะจาก Six Pence None The Richer เจ้าของเพลงฮิตข้ามปีอย่าง Kiss Me ในอัลบั้มอินแลนด์ ซี ลี แนชยังได้ฝากเสียงร้องไว้อีกถึง 2 เพลงด้วยกัน New Day Rising และ Sea Of Tranquilty

พวกเธอได้ร่วมงานกับโปรดิวเซอร์คนดัง จิมมี แฮร์รี่ เขาเคยเขียนเพลงให้กับ บริทนีย์ สเปียร์ส, เคลลี่ คลาร์กสัน, ไคลี มิโนค‎และนักร้องดังๆ อีกหลายคน 

รินได้รับเกียรติให้แสดงในเทศกาลเชอรี่ บลอสซัมที่วอชิงตัน ดีซี  และคอนเสิร์ตในแอลเอ และนิวยอร์ก พวกเธอกำลังจะเริ่มทัวร์คอนเสิร์ตในสหรัฐอเมริกาปลายปี 2006

ผลงานอัลบั้ม
"Jikuu"
"Asuka" 
"Utage uta Sakura Sakura" 
"Inland Sea" 

แหล่งข้อมูลอื่น
เว็บไซต์อย่างเป็นทางการ 

 新井智恵 Chie Arai Official Site
 吉永真奈 Mana Yoshinaga Official Web Site | 生田流箏曲・地歌三味線演奏家
 長須与佳 Tomoca Nagasu Official Web Site 
 Rin' MySpace
 Rin'の復活を願う会
 (Blog) Rin' with Mana Yoshinaga (吉永真奈), Tomoca Nagasu (長須与佳) & Chie Arai (新井智恵)
# ทางรถไฟสายใต้
ทางรถไฟสายใต้ เป็นทางรถไฟที่เริ่มต้นจากสถานีรถไฟธนบุรี กรุงเทพมหานคร ผ่านจังหวัดนครปฐม, ราชบุรี, เพชรบุรี, ประจวบคีรีขันธ์, ชุมพร, สุราษฎร์ธานี, นครศรีธรรมราช, พัทลุง, สงขลา, ปัตตานี, ยะลา และไปสุดปลายทางที่สถานีรถไฟสุไหงโก-ลก จังหวัดนราธิวาส และไปบรรจบกับทางรถไฟของประเทศมาเลเซีย ที่สถานีรถไฟรันเตาปันจัง

ทางรถไฟสายใต้สร้างขึ้นในสมัยพระบาทสมเด็จพระจุลจอมเกล้าเจ้าอยู่หัวจากสถานีรถไฟธนบุรีถึงสถานีรถไฟเพชรบุรี ต่อมาในสมัยพระบาทสมเด็จพระมงกุฎเกล้าเจ้าอยู่หัว ได้ขยายเส้นทางไปภาคใต้และสร้างทางแยกที่สถานีรถไฟชุมทางบางซื่อ ข้ามแม่น้ำเจ้าพระยาที่สะพานพระรามหกไปบรรจบกันที่สถานีรถไฟชุมทางตลิ่งชัน เพื่อเชื่อมทางรถไฟสายใต้กับทางรถไฟสายเหนือ ทางรถไฟสายตะวันออกเฉียงเหนือ และสถานีรถไฟกรุงเทพ (หัวลำโพง) 

ความยาวของทางรถไฟสายใต้ นับจากสถานีรถไฟธนบุรี ถึง ชายแดนไทย-มาเลเซีย ที่อำเภอสุไหงโก-ลก จังหวัดนราธิวาส รวมทั้งสิ้น 1,144.29 กิโลเมตร เป็นทางรถไฟสายที่ยาวที่สุดในประเทศไทย

 จังหวัดและอำเภอที่ผ่าน 
 เขต / อำเภอ  จังหวัด ปทุมวัน / ดุสิต / ราชเทวี / พญาไท / บางซื่อ / บางพลัด / บางกอกน้อย / ตลิ่งชัน / ทวีวัฒนา   กรุงเทพมหานคร   นนทบุรี  /  /  /   นครปฐม  /  /   สุพรรณบุรี  /  /  /    กาญจนบุรี  /  /  /   ราชบุรี   สมุทรสงคราม  /  /  /  /   เพชรบุรี  /  /  /  /  /  /  /   ประจวบคีรีขันธ์  /  /  /  /  /   ชุมพร  /   /  /  /  /  /  /   สุราษฎร์ธานี  /  /  /  /  /  /  /  /   นครศรีธรรมราช  /  /  /   ตรัง  /  /  /  /   พัทลุง  /  /  /  /  /  /  สงขลา  /   ปัตตานี   /   ยะลา  /  /  /  /   นราธิวาส

 รายชื่อสถานีรถไฟสายใต้ 

 รายชื่อชุมทางรถไฟสายใต้ 
thumb|สายธนบุรีแยกออกจากสายหลักที่สถานีรถไฟชุมทางตลิ่งชัน (ภาพใน พ.ศ. 2567)
 ชื่อชุมทาง  แยกไปยัง      ,               , 

 แผนในอนาคต 
ในอนาคต การรถไฟแห่งประเทศไทย (รฟท.) ร่วมกับ สำนักงานนโยบายและแผนการขนส่งและจราจร (สนข.) จะทำการย้ายสถานีต้นทางหลักของกรุงเทพ จากสถานีกรุงเทพ (หัวลำโพง) มาที่ สถานีชุมทางบางซื่อ เป็นสถานีหลักแห่งเดียวของกรุงเทพมหานคร พร้อมจัดเส้นทางใหม่ จากบางซื่อไปนครปฐม และราชบุรี เป็นสายตะวันตก จากบางซื่อไปหัวลำโพง วงเวียนใหญ่ มหาชัย จนถึงปากท่อ ตลอดจนทุกสถานีหลังจากนี้ นับเป็นสายใต้เส้นทางใหม่ ส่วนจากบางซื่อไปชุมทางบ้านภาชี ยังเป็นสายเหนือและสายตะวันออกเฉียงเหนือเช่นเดิม จากบางซื่อไปสุวรรณภูมิ ฉะเชิงเทรา เป็นสายตะวันออกตามเดิม และแยกเพิ่มอีก 2 เส้นทางคือ รถไฟความเร็วสูง (ไฮสปีดเทรน) เส้นทางกรุงเทพ-ระยอง และรถไฟฟ้าเชื่อมท่าอากาศยานสุวรรณภูมิ (SARL : Suvarnabhumi Airport Rails Link)

นอกจากนี้ ยังมีโครงการปรับปรุงทางรถไฟทั้งหมดเป็นทางคู่ ในเส้นทางรถไฟสายใต้ จะแบ่งเป็น 7 ช่วง ประกอบด้วย
275x275px|thumb|สถานีรถไฟบ่อตะคร้อที่ปรับปรุงสร้างใหม่ในโครงการรถไฟทางคู่
 เปิดใช้งานแล้ว
 ชุมทางบางซื่อ-นครปฐม
 นครปฐม-หัวหิน
 หัวหิน-ประจวบคีรีขันธ์
 ประจวบคีรีขันธ์-ชุมพร
 โครงการ
 ชุมพร-สุราษฎร์ธานี
 สุราษฎร์ธานี-ชุมทางหาดใหญ่-สงขลา
 ชุมทางหาดใหญ่-ปาดังเบซาร์ (เป็นโครงการรถไฟฟ้าเพื่อเชื่อมต่อกับรถไฟด่วนพิเศษของมาเลเซีย)
โครงการก่อสร้างรถไฟทางคู่สายใหม่ระยะถัดไป จำนวน 7 เส้นทาง คือ
 กาญจนบุรี-บ้านพุน้ำร้อน ระยะทาง 36 กิโลเมตร
 สุพรรณบุรี-นครหลวง-ชุมทางบ้านภาชี (เชื่อมทางรถไฟสายเหนือ) ระยะทาง 68 กิโลเมตร
 ชุมพร-ระนอง ระยะทาง 91 กิโลเมตร
 สุราษฎร์ธานี-พังงา-ท่านุ่น ระยะทาง 158 กิโลเมตร
 สุราษฎร์ธานี-ดอนสัก ระยะทาง 78 กิโลเมตร
 ทับปุด-กระบี่ ระยะทาง 68 กิโลเมตร
 ท่านุ่น-ท่าอากาศยานนานาชาติภูเก็ต ระยะทาง 18 กิโลเมตร
# เลนส์หลายชั้นไร้รอยต่อ
เลนส์แว่นตาหลายชั้นไร้รอยต่อ มีชื่อเรียกในภาษาอังกฤษว่า " Progressive Addition Lenses " หมายถึงเลนส์ที่มีส่วนเพิ่มในการแก้ไขสายตายาวในระยะใกล้ของผู้สูงอายุและผู้ที่มีความผิดปกติของระบบปรับโฟกัสภายในลูกตา

เลนส์แว่นตาหลายชั้นไร้รอยต่อ มีการเปลี่ยนแปลงกำลังเลนส์แบบไล่ระดับ เพื่อชดเชยกำลังสายตาที่ขาดหายไปจากระบบปรับโฟกัสที่บกพร่องในลูกตา ซึ่งจะต่างกับเลนส์ 2 ชั้น หรือ 3 ชั้น ที่มีกำลังสายตาเป็นระดับที่คงที่ในแต่ละชั้น

เลนส์แว่นตาหลายชั้นไร้รอยต่อคู่แรกของโลก จดสิทธิบัตรไว้โดย Owen Aves ชาวอังกฤษ ในปี พ.ศ. 2450 แต่ไม่ได้วางจำหน่ายจนถึงปี พ.ศ. 2465 เลนส์ที่มีลักษณะเหมือนปัจจุบันถูกแนะนำโดย Varilux และ Carl Zeiss ในปี พ.ศ. 2502 ปัจจุบันเลนส์ถูกขัดด้วย วิธีควบคุมด้วยเครื่องคอมพิวเตอร์ทีละคู่ จากเดิมที่ใช้วิธีหล่อจากแบบ ที่ขัดไว้แล้ว ทำให้เลนส์มีราคาแตกต่างกัน เนื่องจากวิธีการผลิต

 แหล่งข้อมูลอื่น 
 http://www.apcthai.com/webboard/forum_topics.asp?FID=18 

หลายชั้นไร้รอยต่อ
# โอเพนเอกซ์พีเอส
โอเพนเอกซ์พีเอส (OpenXPS: Open XML Paper Specification) เป็นรูปแบบไฟล์เอกสาร XML ที่ออกแบบมาเพื่อบันทึกและอ่านเอกสาร โดยก่อนหน้านี้รู้จักกันในชื่อ เอกซ์พีเอส (XPS: XML Paper Specification) รูปแบบนี้ถูกพัฒนาเป็นคู่แข่งกับ PDF เนื่องจากเอกซ์พีเอสเป็นรูปแบบที่คงที่ ไม่สามารถแก้ไขได้เหมือน PDF ซึ่งช่วยให้เอกสารมีความสม่ำเสมอในการแสดงผล

เอกซ์พีเอสถูกนำเสนอครั้งแรกพร้อมกับระบบปฏิบัติการ Windows Vista และ .NET Framework 3.0 สำหรับผู้ที่ไม่มีส่วนประกอบเหล่านี้ สามารถดาวน์โหลด XPS Viewer เพื่อตรวจสอบและเปิดไฟล์เอกซ์พีเอสได้

โอเพนเอกซ์พีเอสยังถือเป็นส่วนหนึ่งของมาตรฐานการพัฒนาซอฟต์แวร์ที่รองรับการสร้างและการจัดการเอกสารในแอปพลิเคชันที่ต่างกัน ซึ่งช่วยให้สามารถใช้งานได้ในหลายแพลตฟอร์ม
# ปลากระดูกอ่อน
ปลากระดูกอ่อน (ชั้น: Chondrichthyes) เป็นชั้นของปลาจำพวกหนึ่ง ซึ่งมีโครงสร้างกระดูกประกอบไปด้วยเซลล์กระดูกอ่อนอย่างเดียว โดยมีหินปูนมาประกอบเป็นบางส่วน ส่วนมากมีเหงือกแยกออกเป็นช่อง 5 ช่อง มีเกล็ดแบบพลาคอยด์  ที่จะไม่โตไปตามตัว มีลักษณะสากเมื่อสัมผัส  ตัวผู้มีรยางค์เพศที่ครีบท้องเป็นติ่งยื่นเรียก แคลสเปอร์ หรือที่ในภาษาไทยเรียก เดือย  โดยมากจะออกลูกเป็นตัว ขากรรไกรแยกออกจากกะโหลก ปลาจำพวกนี้พบทั่วโลกประมาณ 800 ชนิด เป็นปลากินเนื้อ ส่วนมากเป็นปลาทะเล ในน้ำจืดมีเพียงไม่กี่สิบชนิด มีหลายอันดับ  หลายวงศ์ หลายสกุล   โดยปลาในกลุ่มปลากระดูกอ่อนนี้ที่รู้จักกันดี ก็ได้แก่ ปลาฉลาม, ปลากระเบน, ปลาฉนาก, ปลาโรนัน เป็นต้น 

ปลากระดูกอ่อนส่วนใหญ่มีรูปร่างเรียวยาว ยกเว้น ปลากระเบน ที่มีรูปร่างแบน ส่วนใหญ่อยู่ในทะเล  พบในน้ำจืดเพียงไม่กี่ชนิด เช่น ปลากระเบนน้ำจืด มีขนาดแตกต่างกันตามแต่ละสกุล แต่ละชนิด ตั้งแต่มีความยาวเพียงไม่ถึงหนึ่งฟุต  จนถึง 20 เมตร หนักถึง 34 ตัน  คือ ปลาฉลามวาฬ (Rhincodon typus) ซึ่งเป็นปลาที่ใหญ่ที่สุดในโลก 

 การจัดจำแนก 

ปลากระดูกอ่อนแบ่งเป็น 2 ชั้นย่อย ดังนี้
 อีลาสโมแบรนชิไอ มีช่องเหงือกเปิดออกสู่ภายนอกโดยตรง ได้แก่ ฉลาม, กระเบน, ฉนาก
 ฮอโลเซฟาโล ช่องเหงือกไม่เปิดออกสู่ภายนอกโดยตรง แต่ผ่านช่องปิดเหงือก ที่พัฒนามาจากขากรรไกรบน ขากรรไกรและฟันแข็งแรง ตัวอย่างเช่น ปลากระต่ายมนตรี แก้วเกิด. สัตววิทยา. นครสวรรค์: มหาวิทยาลัยราชภัฏนครสวรรค์. 2542

 ความแตกต่างระหว่างปลาในชั้นกระดูกอ่อนและชั้นกระดูกแข็ง 
 ปลากระดูกอ่อน  ปลากระดูกแข็ง โครงสร้างเป็นกระดูกอ่อน มีแคลเซียมสะสมอยู่  ไม่มีเนื้อเยื่อของกระดูก โครงกระดูก เกิดจากการสะสมของเซลล์กระดูก กระดูกหัวไม่มีร่อง กระดูกหัวมีร่อง ประกอบด้วยกระดูกเป็นแผ่นแข็ง เหงือกมีเยื่อกั้น ทำให้มีช่องเปิดเหงือก 5-7 คู่ ไม่มีกระดูกปิดเหงือก  เหงือกไม่มีเยื่อกั้น มีช่องเปิดเหงือก 1 คู่ มีกระดูกปิดเหงือก เพศผู้มีเดือยหนึ่งคู่ (แคลสเปอร์) ไม่มีแคลสเปอร์ไม่มีกระเพาะลม จึงมีตับขนาดใหญ่มาแทนที่เพื่อช่วยในการพยุงตัวให้ลอยส่วนมากมีกระเพาะลม บางอันดับมีปอด  (ปลาปอด)มีทวารร่วม ซึ่งเป็นช่องเปิดร่วมของทวารและช่องสืบพันธุ์ ไม่มีทวารร่วม มีช่องเปิดของทวาร และช่องสืบพันธุ์แยกกัน ลำไส้สั้น มีลักษณะเป็นบันไดเวียนหรือแบบม้วนเสื่อ ลำไส้เป็นแบบธรรมดา เกล็ดแบบพลาคอยด์เรียงกันเป็นแผ่น (สาก)เกล็ดมีหลายแบบ บางจำพวกไม่มีเกล็ด ครีบไม่มีก้านครีบ มีกระดูกอ่อนพยุง  ครีบมีก้านครีบ อาจเป็นก้านครีบแข็งหรือก้านครีบอ่อน  ส่วนใหญ่ออกลูกเป็นตัว (เป็นไข่แต่ได้พัฒนาเป็นตัวในท้อง)  ส่วนมากออกลูกเป็นไข่ บางจำพวกมีสไปราเคิล (ท่อน้ำออก) ไม่มีสไปราเคิล ไม่มีซอกฟันบนขากรรไกร  มีซอกฟันบนขากรรไกร หางเป็นแบบเฮเทอโรเซอคอล หางเป็นแบบโฮโมเซอคอกินสัตว์ทั้งสัตว์น้ำและแพลงก์ตอนเป็นอาหารทั้งหมดกินทั้งสัตว์และพืช

 ความเชื่อเรื่องการรักษาโรคมะเร็ง 
ปัจจุบัน มีความเชื่อว่า ปลากระดูกอ่อนนี้มิอาจป่วยเป็นโรคมะเร็งได้ เนื่องจากในเซลล์กระดูกอ่อนซึ่งเป็นองค์ประกอบใหญ่ของกระดูกในร่างกายนั้น มีสารโปรตีนที่ช่วยยับยั้งในการเกิดเซลล์มะเร็ง จึงมีการสกัดเซลล์กระดูกอ่อนจากปลากระดูกอ่อนโดยเฉพาะ ปลาฉลาม ผลิตเป็นยาจำหน่ายโดยทั่วไป 

แท้ที่จริงแล้ว ความเชื่อดังกล่าวยังมิได้พิสูจน์ทราบทางวิทยาศาสตร์และการแพทย์ และเรื่องที่ว่าปลากระดูกอ่อนมิอาจป่วยเป็นโรคมะเร็งนั้นก็มิได้เป็นความจริงแต่อย่างใดกระดูกอ่อนฉลามรักษามะเร็ง?
# เอ็ม x ซีโร่
เอ็ม x ซีโร่  เป็นชื่อการ์ตูนญี่ปุ่น แนวขำขันและเวทมนตร์ เขียนโดย ยาสึฮิโร่ คาโน่ ผู้เขียน เก๋า โจ๋ โก๋พันธุ์สวย เป็นเรื่องราวของเด็กหนุ่ม คุซึมิ ไทงะ ที่ต้องการไปสอบเข้าโรงเรียนเอกชนเซย์นางิ แต่ก็ต้องสอบตกในการสอบสัมภาษณ์ด้วยคำถามที่ว่า "ถ้ามีเวทมนตร์ แล้วจะทำอะไร" เขากลับตอบไปว่า "ครองโลก" แต่ถึงอย่างนั้นเขาก็สามารถเข้าเรียนได้ เพราะไปร่วงรู้ว่าโรงเรียนนี้จริงๆแล้ว เป็นโรงเรียนเวทมนตร์

เอ็ม x ซีโร่ ถูกตีพิมพ์ลงในโชเน็นจัมป์รายสัปดาห์ตั้งแต่วันที่ 1 พฤษภาคม 2549 จนถึง 19 พฤษภาคม 2551 รวมทั้งหมด 10 เล่มจบ ในไทยลิขสิทธิ์โดย เนชั่น เอ็ดดูเทนเมนท์ ตีพิมพ์ลงในบูมรายสัปดาห์ ออกมาครบทั้ง 10 เล่มแล้วเช่นกัน
 
 เนื้อเรื่อง 
คุซึมิ ไทงะ ได้มายังโรงเรียนเอกชนเซย์นางิเพราะอยากพบกับ ไอกะ เด็กสาวที่ตนเองหลงรัก แต่ทว่า ที่ปรากฏแก่สายตาของเขานั้น...กลับเป็นโรงเรียนเวทมนตร์ที่ซึ่งทั้งอาจารย์และนักเรียนสามารถใช้เวทมนตร์ได้ไปซะนี่! คุซึมิได้เข้าเรียนที่โรงเรียนเซย์นางิด้วยวิธีที่คาดไม่ถึง (จากการไปหาเรื่องกับ อาจารย์ฮิอิรางิ เค็นจิโร่ พ่อของไอกะ) ทว่าเขากลับถูกเข้าใจผิดว่าเป็นนักเวทย์ระดับมืออาชีพทั้งๆที่ไม่มีพลังเวทย์แม้แต่น้อยและต้องเผชิญกับความยุ่งยากแทบทุกวัน ยิ่งไปกว่านั้นยังถูกเพื่อนร่วมชั้นจับตามองในการฝึกเวทมนตร์ภาคปฏิบัติเข้าซะอีก หากถูกจับได้ว่าไม่มีพลังเวทย์ก็จะถูกไล่ออก และถูกลบกระทั่งความทรงจำไปด้วย... เพื่อไม่ให้เรื่องกลายเป็นแบบนั้น คุซึมิจึงต้องแก้ปัญหาเรื่องการใช้ชีวิตในโรงเรียนโดยไม่ใช้เวทมนตร์ให้ได้ บั้นปลายชีวิตในรั้วโรงเรียนของ  คุซึมิจะเป็นอย่างไรต่อไป!?

 ตัวละคร  
คุซึมิ ไทงะ (九澄大賀| Kuzumi Taiga)
 เด็กหนุ่มผู้ที่เรียนที่โรงเรียนเวทมนตร์เซย์นางิ ใช้เวทมนตร์ไม่ได้ แล้ว อ.ฮิอิรางิก็ปลอมเพลทให้ แต่ว่าก็มีพลังอยู่ คุซึมิในช่วงแรกมาสอบเวทมนตร์ด้วยการตอบคำถาม ถ้าใครมีพลังเวทย์ก็ต้องตอบได้ ส่วนคุซึมิตอบไม่ได้เพราะพลังเวทย์เป็น 0(จริงๆสาเหตุก็มาจากการย้อนเวลามาแก้ไขอดีตของคุซึมิ หลังได้เข้าเรียนแบบพิเศษ) แต่คุซึมิกลับเข้าใจผิดที่ไอกะหัวเราะจนเขาเสียสติ ซึ่งเมื่อคุซึมิไม่ผ่านเขาก็ถูกไล่ออก แต่วันหนึ่ง คุซึมิได้ไปหน้าร.ร.เซย์นางิ ซึ่งพวกอาจารย์คิดว่าคุซึมิเป็นคนในโรงเรียนแต่จริงๆแล้วไม่ใช่ คุซึมิจึงถูกลากตัวไปเข้าโรงเรียนเวทมนตร์เซย์นางิ  ในนั้นมีอาจารย์ลอยได้เพราะใช้เวทย์ คุซึมิตกใจจึงถีบเข้าให้เลย แล้วต่อมา คุซึมิก็ถูกจับเข้าชมรมควบคุมการใช้เวทมนตร์เพื่อเพื่มแต้มในเพลท

ฮิอิรางิ ไอกะ (柊愛花| Hiiragi Aika)
 ลูกสาวอาจารย์ฮิอิรางิ เคนจิโร่ เธอมีพลังเวทย์ในการสร้างภาพลวงตาและการปล่อยคลื่นเสียงแรงสูงโจมตีศัตรู ซึ่งพ่อของเธอหวงเธอมาก

 อิเสะ คาโอรุ  (伊勢カオル|Ise Kaoru)  เด็กหนุ่มที่มีเวทย์เกี่ยวกับแรงดึงดูด (แม่เหล็ก) เป็นคนที่ลามกมากเลยทีเดียว

 มิคุนิ คุมิ   (三国久美|Mikuni Kumi)  เด็กสาวที่เป็นคู่ซี้กับอินุอิ มิจิโยะ (มิตจอง) มีเวทมนตร์ในสายการเพิ่มพลังหรือขนาดสิ่งของในการต่อสู้

 อินุอิ มิจิโยะ  (乾深千夜|Inui Michiyo)  เด็กผมเปียที่ใช้เวทย์ในการควบคุมศัตรูให้ขยับตามจอยอนาล็อกของเขา เป็นเพื่อนของคุมิ ใครๆก็เรียกว่า มิตจอง

 ฮิอิรางิ เคนจิโร่  (柊賢二郎|Hiiragi Kenjirō)  ครูวัยกลางคนที่มีเวทมนตร์อันแข็งแกร่ง หวงลูกสาวตัวเองมาก เป็นอาจารย์ที่รู้จักคุซึมิดีที่สุด

 เพลท 
 เรดเพลท เป็นเพลทระดับแรกสุด แจกให้นักเรียนปี 1 ที่เข้าใหม่
 M0 เพลท
 I เพลท (ไอออนเพลท)
 C เพลท (โครมเพลท)
 WI เพลท (ไวท์ไอออนเพลท)
 RB เพลท (redบร้อนซ์เพลท)
 B เพลท (บรอนซ์เพลท)
 ซิลเวอร์เพลท
 โกลด์เพลท

 แหล่งข้อมูลอื่น 
 เผยข้อมูล "เอ็มxซี่โร่"
# เลือดสุพรรณ
เลือดสุพรรณ เป็นบทละครอิงประวัติศาสตร์ ถูกประพันธ์โดย พลตรีหลวงวิจิตรวาทการ ถูกแสดงครั้งแรกเมื่อ พ.ศ. 2479 ละครแบบผสม คือมีทั้งบทพูดแบบละครพูด มีทั้งการรำแบบละครรำ มีเพลงร้องทั้งเพลงไทยเดิม และเพลงไทยสากล 
เนื้อเรื่องเกี่ยวกับการศึกระหว่างไทยและพม่า โดยมีเนื้อหาปลุกใจให้รักชาติตามนโยบายของนายกรัฐมนตรีในขณะนั้น คือ พลโทหลวงพิบูลสงคราม โดยเนื้อหาเป็นการประพันธ์ขึ้นมาใหม่จากจินตนาการ โดยมิได้อิงมาจากประวัติศาสตร์หรือพงศาวดารฉบับใดแต่อย่างใดหน้า 3, จากเลือดสุพรรณ ถึงพิษสวาท. "ชักธงรบ" โดย กิเลน ประลองเชิง. ไทยรัฐปีที่ 67 ฉบับที่ 21427: วันอังคารที่ 20 กันยายน พ.ศ. 2559 แรม 4 ค่ำ เดือน 10 ปีวอก  นอกจากนี้ เลือดสุพรรณ ยังเป็นชื่อของเพลงประกอบละคร ที่หลวงวิจิตรวาทการ ประพันธ์ทั้งคำร้องและทำนอง สำหรับละครเรื่องนี้ด้วย

เลือดสุพรรณ ถูกนำมาสร้างเป็นภาพยนตร์ครั้งแรกเมื่อ พ.ศ. 2494 และถูกสร้างเป็นภาพยนตร์อีกครั้งเมื่อ พ.ศ. 2522 กำกับโดยเชิด ทรงศรี นำแสดงโดย ลลนา สุลาวัลย์ และไพโรจน์ สังวริบุตร ภาพยนตร์เรื่องนี้ทำให้ลลนา สุลาวัลย์ ถูกเสนอชื่อ 1 ใน 5 เข้าชิงรางวัลตุ๊กตาทองพระสุรัสวดี ปี 2524

วันที่ 4 ตุลาคม 2561 หอภาพยนตร์แห่งชาติ (องค์การมหาชน) กระทรวงวัฒนธรรม ประกาศให้ภาพยนตร์เรื่อง เลือดสุพรรณ เป็นมรดกภาพยนตร์ของชาติ ครั้งที่ 8 ประจำปี พ.ศ. 2561

ละครโทรทัศน์
เลือดสุพรรณเป็น ละครโทรทัศน์แนวพีเรียด-ดราม่า  ผลิตโดยบริษัท พรี-โพร-โพสต์ ไลฟ์ เอ็นเตอร์เทนเม้นท์ จำกัด จากบทประพันธ์ของ พลตรีหลวงวิจิตรวาทการ บทโทรทัศน์โดย ศาสตราจารย์ ดร.สุเนตร ชุตินธรานนท์, ผู้ช่วยศาสตราจารย์ ดร.ธนสิน ชุตินธรานนท์, กอบชัย ศรีทอง กำกับการแสดงโดย นุชิต นวลสกุล, สมชาย คงครุฑ ออกอากาศทุกวันเสาร์– วันอาทิตย์ เวลา 20.20 - 21.10 น. ทาง สถานีวิทยุโทรทัศน์กองทัพบกช่อง 5 นำแสดงโดย นิธิดล ป้อมสุวรรณ, พรภัสร์ชนก มิตรชัย, แสนยา สมสะอาด, พิมพ์ขวัญ บุญจิตต์พิมล และนักแสดงชั้นนำอีกมากมาย เริ่มตอนแรกวันเสาร์ที่ 12,19,26 และวันอาทิตย์ที่ 20,27 ตุลาคม ออกอากาศ 5 วัน 5 ตอน
# XPS
XPS อาจหมายถึง
 XML Paper Specification
 Dell XPS
# ภาษากุมซารี
ภาษากุมซารี  ใช้พูดในเผ่าซิฮุห์ ซึ่งอาศัยอยู่ที่เขตกุมซาร์ ในคาบสมุทรมูซันดัม ประเทศโอมาน เป็นภาษากลุ่มอิหร่านภาษาเดียว ที่ใช้พูดในคาบสมุทรอาระเบีย ผู้พูดภาษานี้ เป็นลูกหลานของชาวประมง ที่เคยอยู่ในอ่าวเปอร์เซียและอ่าวโอมาน พัฒนามาจากภาษาเปอร์เซียสมัยใหม่ ใกล้เคียงกับภาษามินาบีสำเนียงหนึ่ง ในบาโลชิสถานใต้ คำศัพท์และไวยากรณ์เป็นแบบภาษากลุ่มอินโด-อิเรเนียน แม้จะมีคำจากภาษาอาหรับปนอยู่มากในชีวิตประจำวัน ผู้ใช้เป็นภาษาแม่มีราว 10,000 คน ในขณะที่สมาชิกของเผ่ามี 21,000 คน (พ.ศ. 2543) สมาชิกของเผ่ารุ่นใหม่ หันไปใช้ภาษาอาหรับแทน
แหล่งข้อมูลอื่น 
 โครงการโรเซตตา
รายงานเกี่ยวกับชนกลุ่มน้อยที่พูดภาษากุมซารี

กุมซารี
# ภาษากาตา โกโลก
ภาษากาตาโกโลก  มีอีกชื่อว่า ภาษามือเบิงกาลา และ ภาษามือบาหลี เป็นชื่อของภาษาสัญลักษณ์ในเกาะบาหลีตอนเหนือ ใช้ในการสื่อสารระหว่างคนหูหนวกกับคนปกติ ไม่มีความเกี่ยวข้องกับภาษาบาหลี ที่ใช้เป็นภาษาพูด และต่างจากภาษาสัญลักษณ์อื่นๆ คนหูหนวกที่ใช้ภาษานี้ จะสร้างวัฒนธรรมของตนเอง เช่นศิลปะป้องกันตัว และระบำคนหูหนวก

บรรณานุกรม
 Branson, Jan, Don Miller, I Gede Marsaja & I Wayan Negara (1996). Everyone Here Speaks Sign Language Too: A Deaf Village in Bali, Indonesia. In: Lucas, Ceil, ed. (1996): Multicultural Aspects of Sociolinguistics in Deaf Communities, 39–57. Washington, D.C.: Gallaudet University Press.
 Branson, J., Miller, D., & Marsaja, I. G. (1999). Sign Languages as Natural Part of the Linguistic Mosaic: The Impact of Deaf People on Discourse Forms in Northern Bali, Indonesia. In E. Winston (Ed.), Storytelling and Conversation (Vol. 5). Washington D.C.: Gallaudet University Press.
 De Vos, C. (2011). A signers' village in Bali, Indonesia. Minpaku Anthropology Newsletter, 33, 4–5. more
 De Vos, C. (2011). Kata Kolok color terms and the emergence of lexical signs in rural signing communities. The Senses & Society, 6(1), 68–76. doi:10.2752/174589311X12893982233795.
 De Vos, C. (2012). Sign-Spatiality in Kata Kolok: how a village sign language of Bali inscribes its signing space. PhD Dissertation. Nijmegen: Radboud University.
 Friedman, T. B., Hinnant, J. T., Fridell, R. A., Wilcox, E. R., Raphael, Y., & Camper, S. A. (2000). DFNB3 Families and Shaker-2 Mice: Mutations in an Unconventional Myosin, myo 15. Advances in Oto-Rhino-Laryngology, 56, 131–144.
 Friedman, T. B., Liang, Y., Weber, J. L., Hinnant, J. T., Barber, T. D., Winata, S., Arhya, I. N., et al. (1995). A gene for congenital, recessive deafness DFNB3 maps to the pericentrometric region of chromosome 17. Nature Genetics, 9, 86–91.
 Kortschak, Irfan (2010). "Everyone Speaks Deaf Talk" In: Kortschak, Irfan (2010): Invisible People: Poverty and Empowerment in Indonesia, The Lontar Foundation, Jakarta, Indonesia.
 Liang, Y., Wang, A., Probst, F. J., Arhya, I. N., Barber, T. D., Chen, K.-S., et al. (1998). Genetic Mapping Refines DFNB3 to 17p11.2, Suggests Multiple Alleles of DFNB3, and Supports Homology to the Mouse Model shaker-2. American Journal of Human Genetics, 62, 904–915.
 Marsaja, I. G. (2008). Desa Kolok - A deaf village and its sign language in Bali, Indonesia. Nijmegen: Ishara Press.
 Perniss, P., & Zeshan, U. (2008). Possessive and existential constructions in Kata Kolok. In P. Perniss & U. Zeshan (Eds.), Possessive and existential constructions in sign languages. Sign Language Typology Series No. 2. Nijmegen: Ishara Press.
 Winata, S., Arhya, I. N., Moeljopawiro, S., Hinnant, J. T., Liang, Y, Friedman, T B, & Asher, J. J. (1995). Congenital Non-Syndromal Autosomal Recessive Deafness in Bengkala, an Isolated Balinese Village. Journal of Medical Genetics, 32(5), 336–343.
# คมพยัคฆ์ จ.เจริญ
คมพยัคฆ์ จ.เจริญ เป็นนักมวย เขามีสถิติการชก 9 ครั้ง ชนะ 3 (น็อค 2) แพ้ 6

 เกียรติประวัติ 
แชมป์ประเทศไทยรุ่นไลท์ฟลายเวท (2535)
 ชิง, 10 ธันวาคม 2535 ชนะคะแนน รัตนชัย ส.วรพิน

เคยชิงแชมป์ต่อไปนี้แต่ไม่สำเร็จ
 ชิงแชมป์เงารุ่นฟลายเวท IBF 26 เมษายน 2536 แพ้น็อค แอปดี้ โปฮัง ยก 11 ที่ อินโดนีเซีย
 ชิงแชมป์ WBO เอเชียรุ่นซูเปอร์ไลท์เวท 4 ตุลาคม 2545 แพ้น็อค นิค เตโตรอส ยก 1 ที่ ออสเตรเลีย
# ภาษากาลาซาอลา
ภาษากาลาซาอลา หรือภาษากาลาซา หรือ ภาษาไวกาลี เป็นภาษาของชาวกาลาซา ในนูริสถานซึ่งอยู่ทางตอนกลางของจังหวัดกุนาร์ ในอัฟกานิสถาน 

ภาษานี้จัดอยู่ในภาษาตระกูลอินโด-ยูโรเปียน สาขาอินโด-อิเรเนียน กลุ่มนูริสถานตอนใต้ โดยมีความใกล้ชิดกับภาษา Zemiaki และภาษาเตรกามี ซึ่งความคล้ายกันของภาษาหลังอยู่ที่ประมาณ 76 ถึง 80%
# ภูเก็ตคิงส์คัพรีกัตต้า
ภูเก็ตคิงส์คัพรีกัตต้า  คือ การแข่งขันเรือใบชิงถ้วยพระราชทาน ภูเก็ต คิงส์คัพ รีกัตต้า จัดครั้งแรกเมื่อปี พ.ศ. 2530  เป็นการแข่งขันในระดับนานาชาติ โดยในแต่ละปี จะมีเรือใบที่เข้าร่วมการแข่งขันกว่า 100 ลำ พร้อมด้วยนักกีฬา 2,000 คนจากทั่วโลก และมักจัดในช่วงเดือนพฤศจิกายน ถึง ธันวาคม ณ บริเวณหาดกะตะ จังหวัดภูเก็ต ของทุกปี

 ประเภทการแข่งขัน 
แบ่งออกเป็น 10 ประเภท คือ:

 เรซซิ่ง
 พรีเมียร์
 ซันเซล วัน ดีไซน์
 ไออาร์ซี 
 เอสบีอาร์ สปอร์ตโบ๊ต

 แบร์โบ๊ต ชาร์เตอร์
 โอเชี่ยนโรเวอร์
 ไฟร์ฟลาย 850 สปอร์ต
 มัลติฮัลล์
 คลาสสิก
# ธฤติ โนนศรีชัย
ธฤติ โนนศรีชัย เป็นนักฟุตบอลชาวไทย เกิดเมื่อวันที่ 13 มีนาคม พ.ศ. 2526 ที่กรุงเทพมหานคร สำเร็จการศึกษาจากโรงเรียนกรุงเทพคริสเตียนวิทยาลัย รุ่น 148 และเข้ารับการศึกษาในระดับปริญญาตรีที่จุฬาลงกรณ์มหาวิทยาลัย คณะรัฐศาสตร์ และเป็นผู้เล่นชุดกีฬามหาวิทยาลัยโลกครั้งที่ 24 ที่ประเทศไทยเป็นเจ้าภาพ

 แหล่งข้อมูลอื่น 
 Profile at Thaipremierleague.co.th
# ณัฐพงษ์ สมณะ
ณัฐพงษ์ สมณะ นักฟุตบอลทีมชาติไทย ในตำแหน่งกองหลัง

 ประวัติ 
ณัฐพงษ์ สมณะ เกิดเมื่อวันที่ 29 มิถุนายน พ.ศ. 2527 ที่จังหวัดเชียงใหม่ มีพี่น้องทั้งหมด 3 คน เป็นบุตรคนสุดท้อง สมัยเด็กศึกษาที่โรงเรียนปรินส์รอยแยลส์วิทยาลัย โรงเรียนอัสสัมชัญศรีราชา ปัจจุบันศึกษาที่มหาวิทยาลัยศรีปทุม